Diari Oficial de la Generalitat Valenciana


Sumari del DOGV 8353, del 02-08-2018 (2018/7635)

Extracte de la Resolució de 4 de juliol de 2018, del Rectorat, per la qual es convoca la IV edició del Programa University Júnior International Entrepreneurs.
--------------------------------------------------------------------------------------------------------------------------------------------------------------

### Dades del document

Número de DOGV
:   8353

Data del DOGV
:   02-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7635


Data del document
:   04-07-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 4 de juliol de 2018, del Rectorat, per la qual es convoca la IV edició del Programa University Júnior International Entrepreneurs. [2018/7635]  
BDNS (identif.): 410382  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
El Programa University Júnior International Entrepreneurs està dirigit als i les estudiants de la Universitat de València que posseïsquen un perfil emprenedor i que estiguen matriculats en estudis de grau, postgrau o doctorat.  
  
Segon. Objecte  
La finalitat d'aquesta convocatòria és la concessió de tres ajudes de mobilitat per a la realització de pràctiques acadèmiques externes de dos mesos de duració en organitzacions d'acollida ubicades, fora del territori espanyol, en els països elegibles del Programa Erasmus+ i relacionades amb la idea de negoci que presente la persona beneficiària. L'ajuda inclou un període de formació no presencial sobre emprenedoria internacional.  
  
Tercer. Bases reguladores  
Les bases reguladores es troben publicades en la direcció següent: https://webges.uv.es/uvTaeWeb/DescargarAnuncio.do'codigo=LTQYFCX-I609-7118-0166  
  
Quarta. Quantia  
La present convocatòria està finançada per la Conselleria d'Economia Sostenible, Sectors Productius, Comerç i Treball, a través de la línia nominativa S7864000 «Campus de l'Emprenedor Innovador», amb una dotació global de 6.000 euros. Per tant, la Universitat de València concedirà a cada persona beneficiària una ajuda de 2.000 ¿ bruts.  
  
Cinqué. Termini de presentació de sol·licituds  
El termini de presentació de sol·licituds romandrà obert durant vint dies des del següent a la data de publicació de l'extracte d'aquesta convocatòria en el Diari Oficial de la Generalitat Valenciana.  
  
Sisé. Altres dades  
Les estades tindran una duració màxima de dos mesos a jornada completa. El període de realització comprendrà des de la data de publicació de la resolució de concessió definitiva fins al 30 de desembre de 2018. Podran realitzar-se, sempre en un país diferent del d'origen de la persona beneficiària i, si és el cas, del seu actual país de residència, en organitzacions d'acollida situades en qualsevol país participant i elegible dins del Programa Erasmus+, els 28 països membres de la Unió Europea, la República de Macedònia, Islàndia, Liechtenstein, Noruega i Turquia.  
Qualsevol consulta que es desitge formular sobre la IV edició del Programa «University júnior International Entrepreneurs» podrà realitzar-se en el telèfon 537 263 509, en horari d'atenció de 09.00 a 14.00 hores de dilluns a divendres, o en les direccions de correu electrònic tonmfoate@uclwisq.zu i zapk@yt.kq.  
  
València, 4 de juliol de 2018.- La vicerectora d'Innovació i Transferència, p. d. (la rectora, DOGV 17.04.2018): M.ª Dolores Real García.